# Bagadus - váidagiid gieđahallan fágaid oppalašárvosáni bidjama oktavuođas

Buot ohppiin, ja vuollel 18-jahkásaš ohppiid fuolaheddjiin lea vuoigatvuohta váidit oppalašárvosáni, gč. oahpahuslága láhkaásahusa [§ 10-4,](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-4-klage-pa-fastsetjing-av-standpunktkarakter-i-fag/?merknader=true#ekstra) ja priváhtaskuvlla láhkaásahusa [§ 7-4,](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-4-klage-pa-fastsetjing-av-standpunktkarakter-i-fag/?merknader=true#ekstra) jus sii oaivvildit ahte gustovaš njuolggadusat árvosáni mearrideapmái, gč. oahpahuslága láhkaásahusas [§ 9-16](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/iii.-sluttvurdering/-9-16-standpunktkarakterar-i-fag/?merknader=true#ekstra) ja priváhtaskuvlla láhkaásahusas [§ 6-16,](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/iii.-sluttvurdering/-6-16-standpunktkarakterar-i-fag/?merknader=true#ekstra)eai leat čuvvojuvvon. Skuvla ferte juohkit dieđuid váidinvuoigatvuođa birra ohppiide ja váhnemiidda. Geahča Stáhtahálddašeaddji dieđuid ohppiide/fuolaheddjiide **dáppe.**

**Maid ferte skuvla dahkat go lea ožžon váidaga?**

Skuvla ferte vuos árvvoštallat galgá go váidda meannuduvvot. [Váiddaáigemearri](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-2-klagefristar/) lea 10 kaleanddarbeaivvi. Fuomáš ahte vuollel 15-jahkásaš ohppiin ii leat [iešmearrideapmi](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-1-kva-kapittelet-gjeld-og-forholdet-til-forvaltningsloven/?merknader=true#ekstra), namalassii ahte fuolaheaddji ferte vuolláičállit váidaga. Jus váidda hilgojuvvo, de galgá skuvla dahkat mearrádusa dan birra. Hilgunmearrádusas lea váidinvuoigatvuohta.

Jus skuvla mieđiha váidagii ja maŋŋel ođđa árvvoštallama lokte árvosáni, de ferte skuvla dahkat ođđa mearrádusa. Mearrádus ferte leat vuođuštuvvon ja oahppi oažžu ođđa váidinvuoigatvuođa. Áššit mat hilgojuvvojit dahje áššit maiguin skuvla lea ovttaoaivilis, **eai** galgga sáddejuvvot viidáseappot Stáhtahálddašeaddjái. [Mii lea ođas njuolggadusain loahppaárvvoštallamiid váidagiid ektui? | udir.no.](https://www.udir.no/regelverk-og-tilsyn/skole-og-opplaring/hva-er-nytt-i-reglene-om-klage-pa-sluttvurdering/)

Skuvla ferte sáddet ášši Stáhtahálddašeaddjái jus árvosátni ii rievdaduvvo oahppái buorrin.

**Maid ferte skuvla sáddet stáhtahálddašeaddjái?  
Geahča** [**Oppalaš árvvoštallan | udir.no**](https://www.udir.no/laring-og-trivsel/vurdering/sluttvurdering/standpunktvurdering/) **ja mearkkašumit** [**§ 10-4 Váidit árvosáni mearrideami muhtun fágas | udir.no**](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-4-klage-pa-fastsetjing-av-standpunktkarakter-i-fag/?merknader=true#ekstra) **ja**[**§ 7-4 Váidit árvosáni mearrideami muhtun fágas | udir.no**](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-4-klage-pa-fastsetjing-av-standpunktkarakter-i-fag/?merknader=true#ekstra) **oažžun dihte eanet rávvagiid čuoggáide mas leat dás vuolábealde.**

1. **Váidda**
2. **Fágaoahpaheaddji vuođuštus** mas lea
3. Čilgehus mii čájeha ahte loahpalaš árvosátni lea biddjon oahpu loahpas ja ahte gelbbolašvuohta maid oahppi lea čájehan [oahpadettiin](https://www.udir.no/laring-og-trivsel/vurdering/sluttvurdering/standpunktvurdering/#a173403) lea oassin árvvoštallamis.
4. Čilgehus oahppi [ollislaš gelbbolašvuođas fágas](https://www.udir.no/laring-og-trivsel/vurdering/sluttvurdering/standpunktvurdering/#a173400) mii čájeha ahte fágaoahpaheaddji lea geahččan viidábut go juohke sierra gelbbolašvuođaulbmila ja árvvoštallan daid teavstta Fága birra ektui.
5. Čilgehusas ferte čájehit mo oahppi gelbbolašvuohta lea árvvoštallojuvvon fága oahppoplána gelbbolašvuođamihttomeriid ektui, namalassii árvvoštallojuvvon rievttes oahppoplána vuođul ja guoskevaš árvosáni gelbbolašvuođamihttomeriid vuođul.
6. Čilgehusas ferte boahtit ovdan ahte olgguldas áššit nugo áŋgiruššan, váilevašvuohta ja láhttenvuohki eai leat fátmmastuvvon árvvoštallamis, jus ii boađe ovdal gelbbolašvuođamihttomeriin ahte galgá árvvoštallot.
7. Čilgehusas galgá boahtit ovdan mo oahppi lea čájehan iežas gelbbolašvuođa fágas [máŋgga ja iešguđegelágan vugiiguin](https://www.udir.no/laring-og-trivsel/vurdering/sluttvurdering/standpunktvurdering/#a173402)
8. Čilgehusas ferte čájehit mo oahppi lea ožžon diđolašvuođa dasa mii deattuhuvvo árvosáni mearrideamis.
9. **Skuvlla cealkámuš.** Skuvla galgá čilget áššemeannudeami, kommenteret masa váidi čujuha váidagis, čilget mo skuvla lea árvvoštallan váidaga, duođaštit ahte fágaoahpaheaddji vuođuštus ollašuhttá eavttuid mearridit árvosáni fágas, ja čujuhit ahte oahppi lea ožžon diđolašvuođa dasa mii deattuhuvvui árvvoštallamis.

**Áššebáhpárat sáddejuvvojit Stáhtahálddahussii min** [**elektrovnnalaš skovi bokte**](https://skjema.no/SF/confirmprivacylogin?shortname=klage_pa_standpunktkarakter&returnUrl=https%3A%2F%2Fskjema.no%2FSF%2Fklage_pa_standpunktkarakter&userLoggedInWithSecurityLevel=0&requiredSecurityLevel=3).

* Skuvla galgá sáddet kopiija áššebáhpáriin váidái.
* Lea hui deaŧalaš ahte skuvla addá rievttes dieđuid ja váidi čujuhusa go sádde daid Stáhtahálddašeaddjái.

**Mo Stáhtahálddašeaddji meannuda váidaga?**  
Stáhtahálddašeaddji galgá árvvoštallat lea go skuvla čuvvon njuolggadusaid oahpahuslága láhkaásahusas §§ 9-17 ja 9-7 dahje priváhtaskuvlla láhkaásahusas §§ 6-17 ja 6-8 go oppalašárvosátni biddjui. Stáhtahálddašeaddji ii galgga mearridit vástidago árvosátni oahppi fágalaš dássái. Jus Stáhtahálddašeaddji gávnnaha ahte njuolggadusat eai leat čuvvojuvvon, de fámuhuhtto mearrádus ja ášši sáddejuvvo ruovttoluotta skuvlii, mii galgá fuolahit ahte dahkkojuvvo ođđa árvvoštallan ja mearriduvvo loahpalaš árvosátni.

Stáhtahálddašeaddji sáhttá hilgut váidaga jus váidináigemearri ii leat dollojuvvon dahje almmolaš hálddašanlága njuolggadusat eai leat čuvvojuvvon.